Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Mument żgħir ta' introspezzjoni . . . navel - gazing ħa , issa li spiċċat buzzword eminenti fil- bloggosfera Maltija . Bil- mod il- mod qed noqrob lejn it- tletin . Evalwazzjonijiet , dispjaċiri , neuroses varji u ċinturin adipose li jeħel miegħek b' ċens perpetwu , u jfakkrek li issa tard wisq biex tibda kull attivita' sportiva li ilek tippostponi għal dawn l- aħħar għaxar snin . Forsi cliché din tat- tletin imma lili taffetwani ħafna . Forsi xi reżonanza minn passat borgiż ta' ħajja fuq gżira fejn is- sedentariżmu iwitti triq biex ta' tletin int tkun bil- qiegħda komdu fuq kapital sostanzjali . . . Forsi l- passat ta' relazzjoni stabbli ( li damet terz minn ħajti ) li jħares lejn il- preżent ċelibat bla direzzjoni . . . . Forsi leħen il- ġenituri xi ftit diżillużi li jidwi f' moħħi b' dawk il- kelmiet li dejjem kexkxuni - " tissettilja " , " tinvesti " . . . Forsi sempliċiment in- nuqqas ta' stabbilita' finanzjarja tal- ħajja li għażilt , u li f' dawk il- mumenti meta fil- kantuniera ta' Rue de Belleville jkolli nagħżel kebab u mhux sushi , iġġagħlni niftakar meta kont ngħallem l- Iskola tal- Mużika Belt Valletta u ċ- ċekk fl- aħħar tax- xahar . U forsi dawn kollha ċuċati . Naf żgur li xahar ieħor ( 10 ta' Ottubru ) beħsiebni nitħanżer u niċċelebra u nitmiegħek u niżżabel bħala umaġġ lil dawn il- kriżijiet . Waqt li kont qed nikkontempla biċċa Parmiggiano Reggiano enormi li ħabib tiegħi ġabli mill- italja , bdejt naħseb fuq ir- reliġjon . U kemm hija sors ta' tensjoni . U bdejt naħseb fuq dan wara li l- bieraħ rajt intervista mal- kittieb Maurice G . Dantec , li bħal Michel Houllebecq ( tant għażiż għal blogger ieħor ) , għandu paranoia kbira fuq l- Islam . U jien li mdawwar bi ħbieb ateji , anti - klerikali f' pajjiż lajk , xi drabi nħares lejn l- għeruq kattoliċi ( issa tant remoti ) tiegħi u nistaqsi lili nnifsi jekk dawn humiex importanti għalija jew le . U meta nara li r- reliġjon illum iktar tifred lin- nies milli tgħaqqadhom , meta nara li minħabba xi wħud , miljuni jispiċċaw stigmatizzati , meta ninduna li qed ngħixu gwerra li jien ma rridx inkun parti minnha , ngħid lili nnifsi li r- reliġjon ħa nroddilha salib darba għal dejjem . . . . Minkejja l- ħafna OCDs ħfief li nbati bihom , u l- livell ta' ndafa domestika li għal ċelibat huwa pjuttost elevat , u minkejja saqqu ġdid , skoprejt ftit ilu , li fis- sodda tiegħi kienet qed titkattar popolazzjoni mdaqqsa ta' Cimex lectularius , punaises bil- Franċiż , u bl- Ingliż , BEDBUGS . Ma nafx minn fejn ġew . Ma nafx xi jridu minn għandi . Naf li jigdmu għal Alla . U minħabba fihom kelli nabbanduna s- sodda tiegħi . Sakemm il- Baygon mill- aħdar jagħmel l- effett tiegħu . F' burdata iktar paranoid kont forsi naħseb li l- preżenza tal- bedbugs hija xi cosmic joke fuq iċ- ċelibat , xi metafora metafiżika antipatka , bħallikieku s- sur Lectularius jixtieq jgħaddi xi kumment fuq il- vojt li hemm fis- sodda tiegħi minn xi ftit xhur ilu . . . . . leeeeeee . . . lee xi naqra punaises , xi ftit cafards . . . l- insetti jridu jgħixu wkoll tafx . . . tihom naqra minn dik il- blokka parmigjan fiha daqs Fiat Punto li gablek sieħbek . Nistghu , nistgħu . . . . Sakra ta' veru , imma nippreferiha minn sakra virtwali : )